ఎ.కె.సి.నటరాజన్

ఆంజల కుప్పుస్వామి చిన్నికృష్ణ నటరాజన్ (జననం 30 మే 1931) ఒక కర్ణాటక సంగీత క్లారినెట్ విద్వాంసుడు. ఇతడు కర్ణాటక గాత్ర సంగీతాన్ని అలత్తూర్ వెంకటేశ అయ్యర్ వద్ద, నాదస్వరాన్ని ఇలుప్పుర్ నటేశపిళ్ళై వద్ద నేర్చుకున్నాడు. నాదస్వర పండితుడు టి.ఎన్.రాజరత్నంపిళ్ళై ఇతడిని "క్లారినెట్ ఎవరెస్ట్"గా అభివర్ణించాడు.మద్రాసు సంగీత అకాడమీ 2008లో ఇతనికి సంగీత కళానిధి పురస్కారాన్ని ప్రదానం చేసింది. 1994లో సంగీత నాటక అకాడమీ అవార్డు ఇతడిని వరించింది. తిరుచిరాపల్లి లోని నాదద్వీపం ట్రస్టు ఇతడిని "నాదద్వీప కళానిధి" బిరుదుతో గౌరవించింది. 2019లో శ్రీపురం శ్రీనారయణీ పీఠం ఇతడిని ఆస్థాన విద్వాంసునిగా నియమించింది. ఇతడు ఆకాశవాణి నిలయవిద్వాంసునిగా పలుసార్లు ఆకాశవాణిలో సంగీత కార్యక్రమాలు చేశాడు.

ఆయనకు 2022లో  పద్మశ్రీ పౌర పురస్కారం లభించింది. 

మూలాలు

Category:1931 జననాలు
వర్గం:కర్ణాటక సంగీత విద్వాంసులు
వర్గం:క్లారినెట్ విద్వాంసులు
వర్గం:సంగీత నాటక అకాడమీ అవార్డు గ్రహీతలు
వర్గం:సంగీత కళానిధి పురస్కార గ్రహీతలు
వర్గం:జీవిస్తున్న ప్రజలు
వర్గం:తమిళనాడు వ్యక్తులు
వర్గం:పద్మశ్రీ పురస్కార గ్రహీతలు